《穆伯通谪官合阳居常郁郁忽见近报必有贤守善待故以诗贺之》
宋代·吕陶

浪如奔马叶舟轻，畏景炎炎尽室行。自处虽无迁客恨，相逢谁有故人情。

年来江上叹头白，日近樽前觉眼明。浣濯尘埃好吟啸，春风旦暮入巴城。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。